Պետության միջոցներով գրանցված հակաքաղցկեղային դեղերը ներկրելու իրավունք կստանան բոլոր ընկերությունները: «Մենք գրանցում ենք դեղը եւ հնարավորություն ենք տալիս արտադրողի հետ կնքել պայմանագրեր եւ օրինական ձեւով ներմուծում իրականացնել: Դեղի գրանցումը հասանելիության առաջնային նախապայմանն է: Այսինքն՝ եթե գրանցման հարցը լուծվում է, ապա մենք մեկ քայլ առաջ ենք անում հասանելիության ուղղությամբ: Հիմա հաջորդ քայլը պետք է լինի, որ ներմուծող ընկերությունները տվյալ դեղը ներմուծեն Հայաստանի Հանրապետություն»,- ասաց փոխնախարարը: